
Harka, Pantzer Gertrud Általános Iskola födémgerendáinak roncsolásmentes vizsgálata

A dolgozat témája, mint azt a cím is mutatja egy meglévő, felújítás alatt álló közösségi épült födémgerendáinak roncsolásmentes szilárdsági vizsgálata. A teljes födémfeltárást és takarítást követően a műszeres vizsgálat szakértő közreműködésével, nagy részletességgel zajlott, amelyet a mérési adatokból számítások elvégzésével értékeltünk ki. A felmérés a faanyag felszínéhez közel eső rétegek sűrűségének és a rostirányú hangterjedés sebességének meghatározásával történt, melyekből közvetve szilárdsági értékek képződtek. A vizsgálat eredményeként meghatározhatóvá váltak a kiváltandó gerendák és a megerősítés szükségessége.



